

NOTĂ DE FUNDAMENTARE

privind necesitatea si oportunitatea realizarii proiectului “Creșterea capacității de gestionare a crizei sanitare COVID-19 in cadrul Spitalului de Pneumoftiziologie Sfantul Andrei Valea Iasului”

SPITALUL DE PNEUMOFTIZIOLOGIE SF. ANDREI

[CAP. I Date generale 2](#_Toc52184716)

[CAP. II Situatia actuala 3](#_Toc52184717)

[2.1. Informatii generale privind unitatea sanitara solicitanta 3](#_Toc52184718)

[2.2. Populatia deservita 4](#_Toc52184719)

[2.3. Context epidemiologic 5](#_Toc52184720)

[2.4. Structura Spitalului de Pneumoftiziologie “Sf. Andrei” Valea Iasului 7](#_Toc52184721)

[2.5. Situatia dotarilor actuale din perspectiva suportului pentru COVID-19 8](#_Toc52184722)

[2.6. Probleme critice identificate: 9](#_Toc52184723)

[CAP. III Descrierea proiectului 9](#_Toc52184724)

[3.1. Descrierea obiectivului de investitie 9](#_Toc52184725)

[OS 1. Achizitia dotarilor si echipamentelor necesare pentru asigurarea triajului la intrarea in unitate 10](#_Toc52184726)

[OS 2. Asigurarea monitorizarii si tratamentului anti-COVID-19 pacienţilor confirmaţi pozitiv internati pe sectiile spitalului 10](#_Toc52184727)

[OS 3. Asigurarea functionarii optime a laboratorului de analize medicale in contextul epidemiologic SARS-CoV-2 14](#_Toc52184728)

[OS 4. Asigurarea dezinfectiei si sterilizarii suprafetelor si a aerului 14](#_Toc52184729)

[OS 5. Asigurarea necesarului de echipamente specializate de protecţie pentru personalul medical 15](#_Toc52184730)

[OS 6. Asigurarea managementului in caz de deces al pacientilor infectati cu virusul SARS-CoV-2 15](#_Toc52184731)

[3.3. Durata estimata de implementare: 30.10.2020 – 30.04.2021 18](#_Toc52184732)

[CAP. IV Justificarea investitiei 18](#_Toc52184733)

[4.1. Cadrul de implementare a proiectului 18](#_Toc52184734)

[4.2. Relevanta si oportunitatea proiectului 19](#_Toc52184735)

[CAP. V Sustenabilitate 20](#_Toc52184736)

[ANEXE 21](#_Toc52184737)

[LISTA DE FIGURI 22](#_Toc52184738)

# CAP. I Date generale

Beneficiarul investitiei: *Spitalul de pneumoftiziologie Sf.Andrei*, cu sediul in judetul Arges, Loc. Valea Iasului, Strada Armand Calinescu nr. 5, telefon: 0248 724 430, e-mail: postmaster@spviasului.ro.

# CAP. II Situatia actuala

## 2.1. Informatii generale privind unitatea sanitara solicitanta

Spitalul de Pneumoftiziologie “Sf. Andrei” Valea Iasului, instituție publică, funcționează în baza Legii nr.95/2006 cu modificările și completările ulterioare. Unitate sanitară cu paturi, de utilitate publică, cu personalitate juridică, asigură servicii de sanatate de o calitate superioara copiilor si adultilor care sufera de afectiuni pulmonare, indeosebi de TBC pulmonar primar si secundar, dar si de pneumonii, supuratii pulmonare, bronsiectazii, astm bronsic si bronsite astmatiforme, tumori pulmonare, TBC extrapulmonar (meningite, TBC, TBC digestiv) etc.

Spitalul de Pneumoftiziologie Sf.Andrei Valea Iasului prin profilul sau de monospecialitate si prin traditia lui, deserveste populatia a 14 judete din partea de sud a tarii inclusiv Muncipiul Bucuresti si are o foarte mare adresabilitate, in ultimii ani cu predilectie populatie adulta.

Spitalul este incadrat in categoria NIVEL ACREDITAT in baza Ordinului Presedintelui ANMCS nr. 603/29.09.2016. Acreditarea reprezinta procesul de validare a conformitatii caracteristicilor serviciilor de sanatate, efectuate de unitatile sanitare, cu standardele de acreditare adoptate de catre Autoritatea Nationala de Management al Calitatii in Sanatate.

Din punct de vedere al pozitionarii geografice, in raport cu celelalte unitati sanitare cu paturi din judetul Arges si judetele adiacente, prevazute in Ordinul 555/2020 privind aprobarea Planului de măsuri pentru pregătirea spitalelor în contextul epidemiei de coronavirus COVID-19, a Listei spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a şi a Listei cu spitalele de suport pentru pacienţii testaţi pozitiv sau suspecţi cu virusul SARS-CoV-2, se constata distantele mari intre Spitalul de Pneumoftiziologie “Sf. Andrei” Valea Iasului si cele mai apropiate unitati, fiecare segment rutier de legatura avand intre 41 km si 72km, astfel:

* Spitalul de Pneumoftiziologie Câmpulung – jud. Arges, spital Faza a II-a – 41 km;
* Spitalul Județean de Urgență Vâlcea - secția de boli infecțioase, spital Faza a II-a – 43 km;
* Spitalul de Pneumoftiziologie «Constantin Anastasatu» Mihăești – jud. Valcea, spital Faza a II-a – 54 km
* Spitalul Spitalul Orășenesc «Sf. Spiridon Mioveni», jud. Arges, spital de suport pentru pacienţii testaţi pozitiv sau suspecţi cu virusul SARS-CoV-2 – 48 km;
* Spitalul Județean de Urgență Pitești - Secția de boli infecțioase, spital de suport pentru pacienţii testaţi pozitiv sau suspecţi cu virusul SARS-CoV-2 – 47 km;
* Spitalul Municipal Câmpulung, jud. Arges, spital de suport pentru pacienţii testaţi pozitiv sau suspecţi cu virusul SARS-CoV-2 – 43 km.
* Spitalul Orășenesc Pucioasa, spital de suport pentru pacienţii testaţi pozitiv sau suspecţi cu virusul SARS-CoV-2 – 105 km.




Figura 1 – Pozitionarea geografica a Spitalului de Pneumoftiziologie “Sf. Andrei” Valea Iasului in raport cu cele mai apropiate unitati sanitare incluse in Ordinul 555/2020

## 2.2. Populatia deservita

Din datele statistice disponibile, la 1 ianuarie 2020, populatia dupa domiciliu in judetul Arges era de 277.017 persoane, cu o repartitie aproximativ egala pe sexe (49,28% barbati, 50,72% femei).



Figura 2 – Structura pe sexe a populatiei judetului Arges, dupa domiciliu, la 1 ianuarie. Sursa date: Institutul National de Statistica.


Din punct de vedere al varstei populatiei observam ca ponderea cea mai mare a populatiei o la nivel judetean o intalnim in intervalul 40-54 de ani. Intervalul 40-54 de ani reprezinta si intervalul de varsta cu cea mai mare incidenta a cazurilor de infectari cu virusul SARS-CoV-2 din Romania. Totodata, retinem ca factor de risc important/major, structura populatiei deservite in care segmentul grupei de varsta peste 60 ani reprezinta 24,63% din total populatie la nivelul judetului Arges. Acest segment de populatie (>60 ani) inregistreaza cele mai mari rate de deces din toate cazurile la nivel global.

Figura 3 – Structura pe grupe de varsta a populatiei judetului Mehedinti la 1 ianuarie 2020, sursa date: Institutul National de Statistica

Pe langa populatia judetului Arges, spitalul si cabinetul din ambulatoriu integrat asigura asistenta medicala de specialitate de pneumologie si TBC pentru pacienti din zona de sud a tarii (14 judete inclusiv mun. Bucuresti).

## 2.3. Context epidemiologic

In Romania, conform datelor publicate de Institutul National de Sanatate Publica prin Centrul National de Supraveghere si Control al Bolilor Transmisibile in cadrul Raportului saptamanal de supraveghere Covid 19 – pana la 20 septembrie 2020 (data ultimului raport disponibil) au fost inregistrate 113.589 de cazuri confirmate si 4.458 decese. 80,7% din decesele inregistrate au fost ale unor persoane peste 60 de ani.




Figura 5 – Evolutia saptamanala a cazurilor confirmate si fatalitatea, Sursa: INSP – Centrul National de Supraveghere si Control al Bolilor Transmisibile, Covid 19 Raport saptamanal de supraveghere, Date raportate pana la data de 20 septembrie 2020




Figura 6 – Ponderea cazurilor si deceselor confirmate, Sursa: INSP - Centrul National de Supraveghere si Control al Bolilor Transmisibile, Covid 19 Raport saptamanal de supraveghere, Date raportate pana la data de 20 septembrie 2020

La nivelul judetului Arges, pana la data de 26.09.2020, au fost inregistrate 5.462 de cazuri.[[1]](#footnote-1)

Reţeaua de spitale şi unităţi sanitare-suport a fost aprobata prin Ordinul 555/2020 privind aprobarea Planului de măsuri pentru pregătirea spitalelor în contextul epidemiei de coronavirus COVID-19, a Listei spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a şi a Listei cu spitalele de suport pentru pacienţii testaţi pozitiv sau suspecţi cu virusul SARS-CoV-2.

Spitalul de Pneumoftiziologie “Sf. Andrei” Valea Iasului a fost inclus in lista spitalelor care asigură asistența medicală pacienților testați pozitiv cu virusul SARS-CoV-2 – faza II-a.

## 2.4. Structura Spitalului de Pneumoftiziologie “Sf. Andrei” Valea Iasului

Structura activității medicale actuală a Spitalului de Pneumoftiziologie “Sf. Andrei” Valea Iasului aprobată de Ministerul Sanatatii prin adresa nr. XI/A/39248/05.07.2019, se compune din:

|  |  |
| --- | --- |
| **Compartimente/Sectii** | **Numar paturi** |
| * Sectia Pneumologie I adulti, din care: | 52 paturi |
| * TBC adulti | 27 paturi |
| * TBC copii | 10 paturi |
| * Cronici | 5 paturi |
| * Recuperare medicala respiratorie | 5 paturi |
| * Sectia Pneumologie II adulti, din care: | 77 paturi |
| * Compartiment TBC | 49 paturi |
| * Cronici | 10 paturi |
| * Recuperare medicala respiratorie | 5 paturi |
| * Sectia Pneumologie III adulti, din care: | 77 paturi |
| * Compartiment TBC | 49 paturi |
| * Cronici | 10 paturi |
| * Recuperare medicala respiratorie | 5 paturi |
| * Compartiment pneumologie-TBC-MDR | 6 paturi |
| * Camera de garda |  |
| **TOTAL** | **212 paturi** |
| **Farmacie** |  |
| **Laborator analize medicale** |  |
| **Laborator radiologie si imagistica medicala** |  |
| **Compartiment endoscopie bronsica** |  |
| **Compartiment explorari functionale** |  |
| **Compartiment de prevenire a infectiilor asociate asistentei medicale** | |
| **Compartiment recuperare, medicina fizica si balneologie (baza de tratament)** | |
| **Dispensar TBC (functioneaza in Curtea de Arges)** |  |
| **Ambulatoriu integrat cu cabinete in specialitatea:** |  |
| * pneumologie |  |

Laboratoarele si compartimentele de investigatii si tratament deservesc atat pacientii internati cat si pe cei din ambulatoriu.

Din punct de vedere al resurselor umane, in prezent Spitalul de Pneumoftiziologie “Sf. Andrei” Valea Iasului functiuneaza cu un total de 163 posturi ocupate, avand vacante 20 de posturi (grad de acoperire cu personal a posturilor: 89,07%).

Situatia personalului se prezinta astfel:

|  |  |  |  |  |
| --- | --- | --- | --- | --- |
| **Categorii de personal** | **Numarul de posturi** | | | **Grad de ocupare al posturilor** |
| **Aprobate** | **Ocupate** | **Vacante** |
| Medici | 18 | 11 | 7 | 61% |
| Medici rezidenti | 1 | 1 | - | 100% |
| Personal superior sanitar | 3 | 3 | - | 100% |
| Personal mediu sanitar, din care: | 64 | 63 | 1 | 98% |
| *Asistenti medicali* | *62* | *61* | *1* | 98% |
| *Statistician medical* | *1* | *1* | *-* | 100% |
| *Registrator medical* | *1* | *1* | *-* | 100% |
| Personal auxiliar sanitar, din care: | 58 | 51 | 7 | 88% |
| *infirmiere* | *20* | *18* | *2* | 90% |
| *ingrijitoare* | *33* | *29* | *4* | 88% |
| *spalatorese* | *3* | *2* | *1* | 67% |
| *soferi* | *2* | *2* | *-* | 100% |
| TESA | 19 | 17 | 2 | 89% |
| Municitori | 18 | 15 | 3 | 83% |
| Paza | 2 | 2 | - | 100% |
| **TOTAL** | **183** | **163** | **20** | **89%** |

Se poate observa ca, desi se confrunta cu o lipsa de personal datorata unui fenomen de migrare a personalului calificat si a dificultatilor in recrutarea de personal calificat, cu experienta pentru a ocupa posturile vacante (data fiind si distanta mare fata de centrele universitare de unde se pot recruta medici si personal medical superior), Spitalul de Pneumoftiziologie “Sf. Andrei” Valea Iasului dispune de personal suficient si calificat pentru a face fata exigentelor statutului de spital -faza a II-a pentru pacienţii testaţi pozitiv cu virusul SARS-CoV-2.

Din punct de vedere al spatiilor, Spitalul de Pneumoftiziologie “Sf. Andrei” Valea Iasului dispune de spatii suficiente si corespunzatoare pentru derularea activitatii curente si, in plus, sunt asigurate spatiile necesare pentru instalarea si functionarea echipamentelor propuse spre finantare.

## 2.5. Situatia dotarilor actuale din perspectiva suportului pentru COVID-19

Considerand disponibilul de echipamente si dotari necesare pentru asigurarea unei gestionari eficiente a crizei sanitare COVID-19 in cadrul Spitalului de Pneumoftiziologie “Sf. Andrei” Valea Iasului, se evidentiaza vechimea dotarilor existente, peste care se suprapune uzura lor morala concomitent cu lipsa unor dotari esentiale pentru asigurarea calitatii serviciilor medicale in contextul de fata.

## 2.6. Probleme critice identificate:

1. Stabilirea punctelor de triaj in afara incintei
2. Organizarea, dotarea si functionarea punctelor de triaj
3. Asigurarea circuitelor operationale in regim inchis
4. Suplimentarea echipamentelor existente, achizitionarea echipamentelor lipsa in vederea administrarii tratamentelor anti-COVID-19 pacienţilor confirmaţi pozitiv în baza protocoalelor terapeutice si asigurarii tratamentului patologiilor asociate pentru pacienţii COVID-19 pozitivi.

# CAP. III Descrierea proiectului

## 3.1. Descrierea obiectivului de investitie

Având în vedere atat evoluţia situaţiei epidemiologice internaţionale cat si pe pe teritoriul României, cu luarea in considerare a includerii Spitalului de Pneumoftiziologie “Sf. Andrei” Valea Iasului pe lista spitalelor faza a II-a care asigură asistența medicală pacienților testați pozitiv cu virusul SARS-CoV-2 prin Ordinul 555/2020 privind aprobarea Planului de măsuri pentru pregătirea spitalelor în contextul epidemiei de coronavirus COVID-19, a Listei spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a şi a Listei cu spitalele de suport pentru pacienţii testaţi pozitiv sau suspecţi cu virusul SARS-CoV-2, reiese necesitatea imperativa de a consolida capacitatea de gestionare a crizei sanitare COVID-19 in cadrul Spitalului de Pneumoftiziologie “Sf. Andrei” Valea Iasului. In acest sens, obiectivul general al proiectului, in acord cu rezultatele urmarite prin Programul Operațional Infrastructură Mare 2014-2020 Axa Prioritară 9 Protejarea sănătății populației în contextul pandemiei cauzate de COVID-19 Obiectivul Specific 9.1 Creșterea capacității de gestionare a crizei sanitare COVID-19, a fost stabilit ca fiind *consolidarea capacităţii de reacţie a Spitalului de Pneumoftiziologie “Sf. Andrei” Valea Iasului la criza de sănătate publică cauzată de răspândirea virusului SARS-CoV-2*. Atingerea obiectivului va contribui la obtinerea rezultatului principal urmarit prin Axa prioritara, respectiv obtinerea unui răspuns în timp util și eficient al sistemului medical public la criza COVID - 19.

Pornind de la analiza situatiei actuale, a deficientelor inregistrate precum si a capacitatilor spitalului (din punct de vedere al structurii functionale, al resurselor umane, al spatiilor disponibile), au fost identificate urmatoarele obiective specifice, prin atingerea carora se va asigura atingerea obiectivului general al proiectului:

1. Achizitia dotarilor si echipamentelor necesare pentru asigurarea triajului la intrarea in unitate;
2. Asigurarea monitorizarii si tratamentului anti-COVID-19 pacienţilor confirmaţi pozitiv internati pe sectiile spitalului;
3. Asigurarea functionarii optime a laboratorului de analize medicale in contextul epidemiologic SARS-CoV-2
4. Asigurarea dezinfectiei si sterilizarii suprafetelor si a aerului;
5. Asigurarea necesarului de echipamente specializate de protecţie pentru personalul medical
6. Asigurarea managementului in caz de deces al pacientilor infectati cu virusul SARS-CoV-2

In vederea atingerii acestor obiective, proiectul propune achizitia urmatoarelor dotari si echipamente:

### OS 1. Achizitia dotarilor si echipamentelor necesare pentru asigurarea triajului la intrarea in unitate

Se propune amenajarea unei zone speciale de triaj la intrarea in spital prin amplasarea unui ***container specializat*** *in valoare de 15.365,00 Euro cu TVA inclus*, compartimentat si echipat pentru indeplinirea functiunii specifice, respectiv pentru efectuarea triajului epidemiologic la internare, cu respectarea circuitelor functionale.

Totodata este necesara achizitia a ***4 termoscanere*** *in valoare totala de 64.000,00 Euro cu TVA inclus* aferente intrarilor in spital.

### OS 2. Asigurarea monitorizarii si tratamentului anti-COVID-19 pacienţilor confirmaţi pozitiv internati pe sectiile spitalului

Conform prevederilor Ordinului 555/2020, unitatile sanitare incluse pe Lista spitalelor faza a II-a care asigură asistența medicală pacienților testați pozitiv cu virusul SARS-CoV-2 asigura pacienți cu COVID-19 forme ușoare, medii, severe și critice (dacă dețin compartiment/secție ATI, cu capacitate de ventilație mecanică). Spitalului de Pneumoftiziologie “Sf. Andrei” Valea Iasului interneaza pacienți pozitivi COVID-19, forme ușoare și medii, administreaza tratament anti-COVID-19 pacienților confirmați pozitiv în baza protocoalelor terapeutice si poate functiona si ca spital-suport, tratând patologii asociate la pacienții COVID-19. In acest sens, este necesara utilizarea intregii capacitati spitalicesti. Astfel, s-a constatat necesitatea dotarii cu echipamente si aparatura medicala in completarea celor existente sau lipsa:

* Recomandarile privind practica radiologica in relatie cu infectia SARS-CoV2 emise de Comisia de Radiologie, Imagistica Medicala si Medicina Nucleara din cadrul Ministerului Sanatatii, indica utilizarea computerului tomograf ca solutie de preferinta in cazul pacientilor internati sau prezentati in urgenta, notand ca computertomografia este indicata dupa evaluarea clinica la pacientii cu simptomatologie clinica tip dispnee sau desaturare, la pacientii internati in reanimare sau la pacientii prezentati in urgenta, mentionandu-se ca investigatia realizata cu Computerul tomograf poate identifica semne de edem pulmonar acut, consecinta a miocarditei asociata SARS-CoV2. Este indicată efectuarea CT toracic nativ cu secțiuni fine la pacienții cu suspiciune sau diagnostic confirmat Covid-19 și semne de gravitate clinică (ex. dispnee, desaturare). De asemenea, complicațiile trombembolice au indicația de angioCT toracic cu substanță de contrast. In cadrul aceluiasi document, se mentioneaza ca sste de preferat să existe un aparat CT/radiologie desemnat special pentru examinarea pacienților pozitivi*.* Deoarece unitatea sanitara nu dispune de un spatiu amenajat pentru functionarea in conditiile prescrise de legislatia sanitara in vigoare, dar necesitatea acestuia este indubitabila, propunem achizitionarea prin proiect a unui echipament ***Computer Tomograf cu instalare in container specializat*** *in valoare de 618.000,00 Euro cu TVA inclus****.***
* In cadrul aceluiasi document, “Recomandari privind practica radiologica in relatie cu SARS-CoV-2”[[2]](#footnote-2), Comisia de Radiologie, Imagistica Medicala si Medicina Nucleara din cadrul Ministerului Sanatatii indica radiografia in cadrul explorărilor imagistice la pacienți suspecți/confirmați SARS– CoV2 pentru evaluare pulmonara. Avand in vedere ca in cadrul unitatii sanitare exista un spatiu amenajat in conformitate cu prevederile legislative in vigoare pentru aceasta functiune, se propune achizitia prin proiect a unui ***aparat de radiologie digitala*** *in valoare de 227.500,00 Euro cu TVA inclus* ce va putea asigura toata gama de investigatii radiologice (radiografice, radioscopice) de tip radiodiagnostic.
* Pentru stocarea, distribuirea, analizarea, arhivarea, vizualizarea si prelucrarea informatiilor referitoare la imaginile si studiile medicale preluate din echipamentele medicale de imagistica se constata beneficiile achizitiei unui ***sistem PACS*** (compus din software si hardware) *in valoare de 84.500,00 Euro cu TVA inclus*. Sistemul PACS reprezinta un sistem complet de arhivare a imaginilor radiologice digitale ce ofera posibilitati multiple de vizualizare si prelucrare a imaginilor cu ajutorul aplicatiilor integrate in sistem. Avand in vedere ca in monitorizarea evolutiei pacientilor diagnosticati cu virusul SARS-CoV-2 este recomandata utilizarea tehnologiilor imagistice, sistemul PACS faciliteaza comparatia imaginilor achizitionate in diferite intervale de timp, asigurandu-se astfel o mai buna acuratete a identificarii modificarilor produse in evolutie.
* Pentru monitorizarea pacientilor internati, in evolutie, este necesara dotarea cu ***un echipament Ecograf doppler color*** *in valoare de 36.895,95 Euro cu TVA inclus*
* In contextul epidemiei cu SARS-CoV-2, prin detectarea prezenței lichidului pleural și a pneumotoraxului, precum și prin diferențierea lichidului pleural de consolidarea pulmonară, examinarile radiologice cu ajutorul ultrasunetelor folosite la nivel toracic pot furniza informații clinice importante. În cazul ecografiei, la pacientii Covid-19 pozitivi, Comisia De Radiologie, Imagistică Medicală Și Medicină Nucleară din cadrul Ministerului Sanatatii recomandă examinarea la patul bolnavului. Din aceste considerente propunem achizitionarea a ***3 ecografe portabile*** *in valoare totala de 94.815,36 Euro cu TVA inclus****.***
* Pentru examinarea sistemului respirator: laringe, trahee, bronhii şi bronhiole (arborele bronşic, căile aeriene) precum si pentru diagnosticarea şi tratarea corespunzătoare a afectiunilor specifice, in mod uzual este utilizata tehnica bronhoscopiei. In cazul pacientilor confirmati COVID-19, pentru cazul în care metodele de diagnostic mai puţin invazive sunt neconcludente şi există suspiciunea unui diagnostic alternativ care ar avea impact major asupra conduitei terapeutice, este necesara existenta unui ***bronhoscop cu monitor*** *in valoare de 68.864,11 Euro cu TVA inclus*.
* Există o conștientizare crescândă a manifestărilor cardiovasculare ale bolii COVID-19 și a impactului advers al afectării cardiovasculare asupra prognosticului acesteia. În acest context, electrocardiograma (ECG) este unul dintre instrumentele principale pentru a evalua gradul de implicare cardiacă la pacienții cu COVID-19, datorită disponibilității sale largi, costului redus și posibilității de evaluare la distanță. De asemena, Organizatia Mondiala a Sanatatii include in lista indicativa de echipamente medicale echipamentele de tip electrocardiograf. In acest context, propunem achizitia a ***10 Electrocardiografe*** *in valoare totala de 34.034,00 Euro cu TVA inclus****.***
* Pentru examinarea de rutina a pacientilor internati in vederea monitorizarii progresiei COVID-19, cu asigurarea sigurantei cadrelor medicale, sunt necesare un numar de echipamente medicale mici. In acest sens, este necesara achizitionarea a ***30 de stetoscoape*** *in valoare totala de 258,00 Euro cu TVA inclus*, ***50 de tensiometre electronice cu manseta*** *in valoare totala de 14.300,00 Euro cu TVA inclus*, ***30 de termometre frontale cu afisaj*** *in valoare totala de 2.100,00 Euro cu TVA inclus****, 100 de echipamente de tip pulsoximetru*** *in valoare totala de 12.500,00 Euro cu TVA inclus* ***si 20 de pulsoximetru "de masa" cu cablu si senzori*** *in valoare totala de 62.004,60 Euro cu TVA inclus****, 30 de glucometre*** *in valoare totala de 2.400,00 Euro cu TVA inclus****, 20 de cantare electronice*** *in valoare totala de 780,00 Euro cu TVA inclus****..***
* In aprecierea funcției pulmonare si pentru stabilirea existenței și a tipului disfuncției ventilatorii, sunt urmaritii, cu ajutorul spirometriei, parametrii privind Capacitatea vitală (volumul maxim de aer care poate intra sau ieși din plămâni în timpul unei manevre forțate sau lente) si Volumul expirator maxim pe secundă (volumul de aer care iese din plămâni în prima secundă de expir forțat care urmează unui inspir complet). In acest sens, este necesara achizitia a ***5 spirometre*** *in valoare totala de 40.950,00 Euro cu TVA inclus* profesionale.
* Pentru suplimentarea in sectii a solutiilor existente pentru vizualizarea radiografiilor pulmonare pe suport fizic, sunt necesare ***7 negatoscoape*** *in valoare totala de 5.295,80 Euro cu TVA inclus*.
* Pentru cazurile pacientilor COVID-19 in care este necesara evacuarea unei cantități mari de lichid pleural în scopul ameliorării dispneei și prevenirii inflamației și formării aderențelor fibroase în revărsatele pluerale parapneumonice este necesara realizarea toracocentezei terapeutice. In acest scop, propunem dotarea cu ***100 de truse de punctie pleurala de unica folosinta*** *in valoare totala de 13.585,00 Euro cu TVA inclus* si a ***15 aspiratoare pleurale*** *in valoare totala de 10.117,50 Euro cu TVA inclus*.
* Pentru obţinerea unei concentraţii constante a unui medicament (mai ales dacă medicamentul are un timp de înjumătăţire scurt) este necesară administrarea continuă care se poate face cu ajutorul seringii automate (injectomat) sau administrarea în perfuzie. Administrarea cu ajutorul seringii automate prezintă avantajul că necesită o cantitate mai mică de solvent pentru diluţia medicamentului, fapt important mai ales la pacienţii cu hipervolemie. La nivelul spitalului este necesara achizita a ***20 de injectomate*** *in valoare totala de 30.207,40 Euro cu TVA inclus****.***
* Pentru administrarea tratamentelor prin nebulizare sunt necesare ***30 de aparate pentru aerosoli*** *in valoare totala de 14.387,10 Euro cu TVA inclus****.***
* In lista de echipamente indicativa a OMS, pentru realizarea terapiei cu oxigen sunt prevazute concentratoare de oxigen cu o capacitate de 10l, echipamente BiPAP si CPAP. In acest sens propunem achizitia a ***30 de concentratoare Oxigen mobil*** *in valoare totala de 87.228,90 Euro cu TVA inclus*, 1***0 echipamente BiPAP cu capnograf*** *in valoare totala de 31.967,20 Euro cu TVA inclus* si ***10 echipamente CPAP*** *in valoare totala de 29.900,00 Euro cu TVA inclus*. Pentru echipamentele BiPAP si CPAP sunt necesare ***masti de diferite masuri (S,M,L)***. Avand in vedere capacitatea si adresabilitatea spitalului, propunem achizitionarea a ***200 de bucati*** *in valoare totala de 47.600,00 Euro cu TVA inclus****.***
* Pentru transportul pacientilor in interiorul sectiilor medicale este necesara achizitia a ***6 brancarde tip scaun*** *in valoare totala de 2.494,02 Euro cu TVA inclus*, ***10 carucioare transport pacient*** *in valoare totala de 3.650,00 Euro cu TVA inclus* si ***o targa hidraulica*** *in valoare de 3.409,84 Euro cu TVA inclus*, toate urmand a fi achizitionate prin proiect.
* Pentru a furniza infuzii corecte şi exacte pe un domeniu mare de rate de infuzie, în corpul pacientului într-un mod controlat, cu ajutorul infuzomatului se pot administra rate de la 0.1 ml/oră până la 999 ml/h, lucru care este imposibil de realizat cu acurateţe, manual. Este indicat pentru administrarea lichidelor, a medicamentelor, a alimentaţiei parentale, a sângelui şi a produselor sangvine pe căi de administrare precum intravenos (IV), intraarterial (IA), subcutanat, epidural sau pe sonda nazo gastrica. In acest sens, au fost propuse pentru achizitie un numar de ***20 infuzomate*** *in valoare totala de 44.392,60 Euro cu TVA inclus****.***

De asemenea, pentru administrarea optima a solutiilor perfuzabile sunt necesare ***20 de echipamente tip incalzitor solutii perfuzabile*** *in valoare totala de 10.582,60 Euro cu TVA inclus****.***

* In contextul crizei sanitare COVID-19 care impune in mod frecvent administrarea de oxigen pacientilor, in vederea asigurarii necesarului optim, a fost prevazut a fi achizitionat prin proiect un generator de producere oxigen medicinal puritate minim 93% până la 99% care va asigura 121 de prize de oxigen existente *in valoare de 285.000,00 Euro cu TVA inclus*.

### OS 3. Asigurarea functionarii optime a laboratorului de analize medicale in contextul epidemiologic SARS-CoV-2

Procalcitonina prezintă concentraţii crescute în infecţii severe de cauză bacteriană, fungică, parazitară precum şi în sepsis. Cu ajutorul monitorizării nivelurilor de procalcitonină pot fi identificate infecțiile primare și secundare, procalcitonina fiind un parametru utilizat pentru evaluarea în dinamică a pacienţilor. Determinarea nivelului de procalcitonină, în timpul pandemiilor, este importantă pentru a identifica infecțiile bacteriene primare și / secundare. Creșterea procalcitoninei poate fi asociată cu severitatea bolii. In acest sens propunem achizitionarea a ***6.000 de teste pentru detectia infectiilor bacteriene prin determinarea Procalcitoninei*** *in valoare totala de 16.800,00 Euro cu TVA inclus****.***

Pentru facilitarea recoltarii probelor de sange este necesara achizitia a ***5 sisteme vizualizare venoasa*** *in valoare totala de 59.432,40 Euro cu TVA inclus****.***

De asemenea este necesar si propus spre achizitie prin proiect ***un sistem profesional de immunodiagnostic*** *in valoare de 2.683,20 Euro cu TVA inclus*in vederea determinarii prezentei anticorpilor SARS-CoV-2 in sange.

Pentru activitatea specifica laboratorului este necesara achizita unui ***microscop ultraperformant cu camera*** *in valoare de 6.364,80 Euro cu TVA inclus****.***

### OS 4. Asigurarea dezinfectiei si sterilizarii suprafetelor si a aerului

Conform unui document[[3]](#footnote-3) publicat de Centrul National pentru Supravegherea si Controlul Bolilor Transmisibile, virusul care provoaca COVID-19 este transmis in principal prin contact apropiat si picaturi respiratorii (saliva si secretii nazale), cu posibila transmisie aeriana in spatiile in care se efectueaza procedure generatoare de aerosoli.

Desi obiectele si suprafetele contaminate nu au fost inca legate in mod concludent de transmiterea SARS-CoV-2, demonstrarea suprafetelor contaminate in unitatile sanitare si experientele de contaminare a suprafetelor legate de transmiterea ulterioare a infectiei in cazul altor coronavirusuri au stat la dezvoltarii de recomandari privind curatarea si dezinfectarea pentru a diminua potentialul transmiterii prin obiectele contaminate a SARS-CoV-2.

Se constata necesitatea acordarii unei atentii deosebite dezinfectiei si sterilizarii mediului, inclusiv dezinfectia aerului si a suprafetelor. In acest sens, prin proiect propunem achizitionarea urmatoarelor echipamente:

* ***Aparat automat dezinfectie cu UV-C si nebulizare – 6 bucati*** *in valoare totala de 300.000,00 Euro cu TVA inclus.*
* ***Sterilizator aeromicroflora saloane – 69 bucati*** *in valoare totala de 109.365,00 Euro cu TVA inclus.*

Dezinfectanții chimici ce pot ucide noul coronavirus (Covid-19), sunt dezinfectanți ce conțin, clor, înnălbitori, solvent, etanol de 75%, acid paracetic si cloroform. In acest sens, este necesara achizitia urmatoarelor materiale dezinfectante:

* ***Dezinfectanti suprafete - 2000 litri*** *in valoare totala de 26.822,60 Euro cu TVA inclus;*
* ***Dezinfectanti pentru maini - 2000 litri*** *in valoare totala de 45.838,80 Euro cu TVA inclus;*
* ***Dezinfectant aeromicroflora - 1000 litri*** *in valoare totala de 9.139,20 Euro cu TVA inclus;*
* ***Clorom - 150000 tablete*** *in valoare totala de 12.495,00 Euro cu TVA inclus;*

OS 5. Asigurarea necesarului de echipamente specializate de protecţie pentru personalul medical

Conform Ordinului 555/2020, spitalele COVID incluse in faza a II-a au obligatia de a asigura echipamente de protecție pentru personalul medical și a le utilizea conform metodologiei Institutului Național de Sănătate Publică (INSP). In acest sens a fost determinat necesarul de echipamente specializate de protecţie pentru personalul medical, respectiv:

* ***combinezon impermeabil cu gluga - 100.000buc*** *in valoare totala de 2.593.010,00 Euro cu TVA inclus;*
* ***masca ffp2 - 50.000buc*** *in valoare totala de 151.725,00 Euro cu TVA inclus;*
* ***masca ffp3 - 50.000buc*** *in valoare totala de 1.513.085,00 Euro cu TVA inclus;*
* ***ochelari protectie - 50.000buc*** *in valoare totala de 561.680,00 Euro cu TVA inclus;*
* ***viziera uf - 100.000buc*** *in valoare totala de 1.190.000,00 Euro cu TVA inclus;*
* ***botosi - 100.000 perechi*** *in valoare totala de 21.420,00 Euro cu TVA inclus;*
* ***manusi - 100.000 perechi*** *in valoare totala de 34.510,00 Euro cu TVA inclus;*
* ***halat tip vizitator - 100.000buc*** *in valoare totala de 410.550,00 Euro cu TVA inclus;*
* ***capelina - 100.000buc*** *in valoare totala de 7.140,00 Euro cu TVA inclus;*
* ***masca chirurgicala - 100.000buc*** *in valoare totala de 36.890,00 Euro cu TVA inclus.*

OS 6. Asigurarea managementului in caz de deces al pacientilor infectati cu virusul SARS-CoV-2

Protocolul specific privind managementul in caz de deces al pacientilor infectati cu noul coronavirus (SARS-CoV-2) prevede masuri privind depunerea cadavrului în frigider la morga spitalului/instituției de medicină legală în așteptarea derulării procedurilor specifice medicinei legale, respectiv a familiei pentru identificare. Pentru a respecta prevederile legale in vigoare, precum si pentru a preintampina posibile contaminari, propunem prin proiect achizitionarea unui ***sistem de frigidere Morga*** *in valoare de 25.277,98 Euro cu TVA inclus* si un ***carucior de morga cu lift*** *in valoare de 10.767,12 Euro cu TVA inclus.*

Pentru implementarea proiectului, la nivelul unitatii sanitare beneficiare a fost constituita Unitatea de Implementare a Proiectului (UIP), formata dintr-un manager de proiect, un responsabil financiar, un responsabil tehnic si un responsabil achizitii. Unitatea de Implementare a proiectului va fi sprijinita prin expertiză externă furnizată in cadrul unui contract de prestare servicii prin care sunt realizate activitățile aferente managementului proiectului.

Managerul de proiect, asistat de furnizorul de servicii de specialitate, va avea in principal urmatoarele atributii:

* coordonează Unitatea de Implementare a Proiectului;
* se asigură de existența unei comunicări eficiente între membrii Unităţii de Implementare a Proiectului (UIP), Autoritatea de Management (AM) şi alte instituții/terți implicate în realizarea proiectului;
* coordonează, planifică și organizează activităţile aprobate prin proiect;
* verifică documentele solicitate în cadrul procesului de implementare a proiectului;
* analizeaza problemele care pot să apară ca situaţii neprevăzute pe parcursul implementarii proiectului;
* evalueaza rezultatele implementarii proiectului conform graficului de activitati aprobat si cauta solutii pentru asigurarea derularii continue si fara probleme a activitatilor;
* urmareste executarea la termen si de buna calitate a sarcinilor trasate catre ceilalti membri UIP si catre echipa de experti externi;
* asigura respectarea calendarului de activitati prevazut in contractul de finantare;
* revizuieste calendarul de activitati, bugetul proiectului – daca este cazul si verifica toate documentele rezultate ca urmare a implementarii proiectului si care urmeaza a fi inaintate catre finantator;
* stabileste si participa la sedintele de progres in cadrul carora se va analiza evolutia proiectului.

Responsabilul financiar din cadrul UIP, asistat de experti externi, va avea ca rol principal monitorizarea evoluţiei economice a proiectului și întocmirea documentelor economico-financiare din cadrul proiectului., urmarind in principal urmatoarele sarcini si responsabilitati:

* asigura managementul financiar pe toata durata de implementare a proiectului, in aria sa de competenta;
* verifica incadrarea cheltuielilor eligibile efectuate in bugetul aprobat al proiectului;
* asigură pregătirea auditărilor financiare ale proiectului;
* participă la ședințele de monitorizare a progresului proiectului ori de câte ori este nevoie;
* intocmeşte cererile de prefinantare, cererile de plată, cererile de rambursare intermediare cererile de rambursare aferente cererilor de plată, cererea de rambursare finală, precum şi documentele pentru acestea;
* intocmeşte rapoartele de progres trimestriale şi documentele suport aferente acestora.

Responsabilul tehnic din cadrul UIP, asistat de experti externi, va avea ca rol principal supravegherea tuturor aspectelor tehnice pentru buna desfășurare a proiectului, realizand:

* gestionarea activitatilor derulate pe toată durata de implementare a proiectului,în aria sa de competență;
* participarea la sedintele de lucru în vederea realizării rapoartelor de progres, verificării respectării concordanţei dintre caietele de sarcini, ofertele tehnică şi produsele/serviciile contractate;
* participarea la semnarea proceselor verbale de recepţie pentru toate contractele ce sunt atribuite în cadrul proiectului;
* participarea la şedintele de monitorizare a progresului proiectului ori de câte ori este necesar.

Responsabilul de achizitii din cadrul UIP, asistat de experti externi, va avea ca rol principal organizarea si supravegherea procedurilor organizarea procedurilor de achiziţie din cadrul proiectului. Va duce la indeplinire urmatoarele sarcini si responsabilitati:

* întocmirea documentaţiei de atribuire aferentă procedurilor de atribuire necesare realizării proiectului;
* supravegherea derularii contractelor de achiziții încheiate în conformitate cu ofertele declarate câștigătoare, caietele de sarcini şi prevederile legislative în vigoare;
* participă la şedintele de monitorizare a progresului proiectului ori de câteori este necesar;
* transmiterea dosarului de achiziție pentru evaluare, precum si pregatirea documentelor aferente achiziţiilor la depunerea Cererilor de plată/rambursare.

Unitatea de implementare a proiectului va avea in vedere si va duce la indeplinire:

* urmărirea îndeplinirii planului de activități în conformitate cu prevederile din cererea de finanțare aprobată;
* monitorizarea respectării clauzelor din contractul de finanțare;
* asistarea responsabilului legal în comunicările cu diversele instituţii relevante, întocmirea eventualelor notificări/addendumuri la contractul de finanţare și primirea vizitelor de teren derulate de către organismele de control abilitate
* asigurarea fluxului comunicaţional dintre solicitant şi Autoritatea de Management prin transmiterea către organismul autorizat raportări periodice cu privire la stadiul implementării proiectului precum şi formularea de răspunsuri și justificări dacă este cazul solicitării unor clarificări;
* organizarea procedurilor de achiziţii publice în conformitate cu bugetul și lista de investiții a proiectului;
* întocmirea documentațiilor aferente dosarelor de plată şi de rambursare în vederea rambursării cheltuielilor financiare implicate în implementarea proiectului.

## 3.3. Durata estimata de implementare: 30.10.2020 – 30.04.2021

# CAP. IV Justificarea investitiei

## 4.1. Cadrul de implementare a proiectului

SARS-CoV-2 este un virus cu o contagiozitate extrem de înaltă, care a provocat deja o criză sanitară fără precedent și decesul unui număr mare de persoane la nivel global și în state din Uniunea Europeană, printre care și România.

Având în vedere faptul că limitarea răspândirii virusului, precum și a efectelor extrem de grave ale acestuia asupra populației României, poate fi realizată doar prin asigurarea disponibilității aparaturii și dispozitivelor medicale, în special ventilatoare, paturi și infrastructura de terapie intensivă suplimentară, dublate de asigurarea necesarului de echipamente specializate de protecţie pentru personalul medical şi pentru efectuarea transportului izolat al persoanelor afectate, se impune dotarea corespunzătoare a unităților sanitare publice în care sunt tratate cazurile de infecție cu virusul SARS-CoV-2.

Ministerul Sanatatii, in colaborare cu autoritățile administrației publice locale, pe baza analizei la nivel local a capacităților de îngrijire a pacienților, a elaborat Lista cu spitalele de suport pentru pacienții COVID – 19 pozitiv care necesită tratament și pentru patologii specifice (ex afecțiuni cardiace, ortopedice, etc)

Astfel, au fost identificate și desemnate ca unități suport un număr de 57 spitale/secții exterioare/corpuri de clădire, 44 maternități, 60 spitale și centre pentru realizarea procedurilor de dializă din toate județele țării și București.

Spitalul de Pneumoftiziologie “Sf. Andrei” Valea Iasului a fost inclus in lista Spitalelor de faza spitalelor faza a II-a care asigură asistența medicală pacienților testați pozitiv cu virusul SARS-CoV-2 prin Ordinul 555/2020 privind aprobarea Planului de măsuri pentru pregătirea spitalelor în contextul epidemiei de coronavirus COVID-19, a Listei spitalelor care asigură asistenţa medicală pacienţilor testaţi pozitiv cu virusul SARS-CoV-2 în faza I şi în faza a II-a şi a Listei cu spitalele de suport pentru pacienţii testaţi pozitiv sau suspecţi cu virusul SARS-CoV-2.

In cadrul Programului Operational Infrastructura Mare 2014-2020, Axa Prioritară 9 Protejarea sănătății populației în contextul pandemiei cauzate de COVID-19, prin prioritatea de investiții 9a Investiții în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate, promovând incluziunea socială prin îmbunătățirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități și Obiectivul Specific 9.1 Creșterea capacității de gestionare a crizei sanitare COVID-19, vizează promovarea investiţiilor necesare pentru consolidarea capacităţii de reacţie la criza de sănătate publică cauzată de răspândirea virusului SARS-CoV-2, avand printre solicitantii eligibili unitățile sanitare publice de suport pentru pacienţii testaţi pozitiv sau suspecţi cu virusul SARS-CoV-2 prevăzute în Ordinul ministrului sănătății nr. 555 din 3 aprilie 2020.

## 4.2. Relevanta si oportunitatea proiectului

In contextul situatiei generate de pandemia de Coronavirus – COVID19, principala preocupare trebuie sa ramana grija pentru pacienti si pentru personalul medical. Proiectul propus urmareste asigurarea capacitatii adecvate de îngrijire și tratament a cazurilor de infecție cu virusul COVID-19 in acelasi timp cu protejarea personalului medical.

Spitalele joacă un rol esențial în cadrul sistemului de sănătate prin furnizarea de asistență medicală esențială comunității, în special în perioadele de criză. Epidemiile prelungite ca durata de timp si existenta unor focare pot conduce la răspândirea progresivă a bolii si la cresterea rapida a cererii de servicii medicale ce poate copleși capacitatea spitalelor și a sistemului de sănătate în general. Pentru a spori pregătirea unitatilor sanitare in fata unei epidemii, unei pandemii sau a oricărei alte situații de urgență sau dezastru, unitatile sanitare trebuie să asigure inițierea unui set de acțiuni prioritare generice relevante.

Pe perioada actualei crize epidemiologice COVID-19, o lipsă de echipamente și consumabile ar putea limita accesul la îngrijirile necesare și ar avea un impact direct asupra furnizarii serviciilor medicale si a eficientei raspunsului spitalicesc in contextul Covid-19.

Beneficiile unui răspuns eficient al spitalelor includ:

* continuitatea asigurarii serviciilor medicale;
* implementarea bine coordonată a acțiunilor prioritare;
* comunicare internă și externă clară și precisă;
* adaptarea rapidă la cerintele ridicate;
* utilizarea eficientă a resurselor; și
* un mediu sigur pentru personalul spitalicesc.

Includerea Spitalului de Pneumoftiziologie “Sf. Andrei” Valea Iasului, prin Ordinul 555/2020, in Lista spitalelor faza a II -a incumba responsabilitatea asigurarii unui act medical de cea mai buna calitate pentru pacientii sai, cu limitarea si minimizarea cat mai accentuata a riscurilor pentru personalul spitalului.

Atingerea acestui deziderat poate fi realizata prin coroborarea resurselor umane competente si calificate cu resursele materiale necesare, atat echipamente si dispozitive medicale cat si echipamente destinarii sterilizarii spatiilor si protectiei cadrelor medicale.

Daca din punct de vedere al resurselor umane Spitalul de Pneumoftiziologie “Sf. Andrei” Valea Iasului dispune de personal suficient si calificat pentru a face fata exigentelor, pregatit pentru a face fata provocarii reprezentate de criza Covid-19, din punct de vedere al dotarilor se inregistreaza deficiente seminificative, atat din punct de vedere al dotarilor existente - insuficiente, degradate datorita perioadei lungi de functionare, necorespunzatoare din punct de vedere al tehnologiilor – cat si din punct de vedere al lipsei unor dotari vitale pentru tratarea pacientilor confirmati pozitiv COVID-19 si a patologiilor asociate.

In conditiile necesitatii asigurarii de servicii medicale pacientilor pozitivi SARS-CoV-2, Spitalul de Pneumoftiziologie “Sf. Andrei” Valea Iasului necesita dotarea cu aparatura medicala la standarde inalte, pentru o buna trasabilitate a actului medical si chirurgical, pentru minimizarea infectiilor asociate actului medical, pentru siguranta si confortul fizic si psihic al pacientilor, fie ei varstnici, tineri, mame sau nou-nascuti. In acest sens, pentru desfasurarea actului medical la standardele recomandate, in conditii de siguranta maxima, este incontestabila necesitatea dotarii cu aparatura medicala corespunzatoare.

# CAP. V Sustenabilitate

Pregătirea spitalelor pentru a face fata provocarii complexe reprezentate de epidemia Covid-19 reprezinta un proces ce trebuie derulat continuu si coordonat cu pregătirea sistemului de sanatate la nivel national.

Dotarea Spitalului de Pneumoftiziologie “Sf. Andrei” Valea Iasului cu echipamente si aparatura solicitata prin proiect va conduce la impunatatirea raspunsului spitalului la provocarea reprezentata de criza Covid-19. Spitalul de Pneumoftiziologie “Sf. Andrei” Valea Iasului dispune de personalul medical necesar pentru utilizarea optima a dotarilor achizitionate, atat pentru pacientii Covid, pentru patologiile asociate cat si, in cazul in care la nivel national vor fi adoptate decizii in acest sens, pentru pacienti non-Covid.

Prin includerea dotarilor solicitate in patrimoniul spitalului, managementul spitalului intelege si isi asuma pastrarea si utilizarea in bune conditii a acestora cat si asigurarea mentenantei necesare.

La elaborarea listei de investitii propuse au fost luate in calcul atat nevoile manifestate sau estimate a se manifesta in contextul pandemic cat si capacitatea spitalului de a utiliza dotarile propuse pentru satisfacerea acestor nevoi, atat din punct de vedere al structurilor functionale existente, al personalului existent, calificat, care sa opereze echipamentele propuse spre finantare cat si al existentei spatiului necesar de instalare si functionare, in conformitate cu normele sanitare in vigoare. In acest sens, a fost realizata analiza fiecarui reper propus si au fost incluse in lista de finantare doar acele dotari pentru care exista certitudinea posibilitatii de gestionare si utilizare optima.

# ANEXE

LISTA ECHIPAMENTELOR/DOTARILOR PROPUSE PRIN PROIECT - elaborata conform Anexa 10 la Ghidul Solicitantului O.S. 9.1

# LISTA DE FIGURI

[Figura 1 – Pozitionarea geografica a Spitalului de Pneumoftiziologie “Sf. Andrei” Valea Iasului in raport cu cele mai apropiate unitati sanitare incluse in Ordinul 555/2020 4](#_Toc52184705)

[Figura 2 – Structura pe sexe a populatiei judetului Arges, dupa domiciliu, la 1 ianuarie. Sursa date: Institutul National de Statistica. 4](#_Toc52184706)

[Figura 3 – Structura pe grupe de varsta a populatiei judetului Mehedinti la 1 ianuarie 2020, sursa date: Institutul National de Statistica 5](#_Toc52184707)

[Figura 5 – Evolutia saptamanala a cazurilor confirmate si fatalitatea, Sursa: INSP – Centrul National de Supraveghere si Control al Bolilor Transmisibile, Covid 19 Raport saptamanal de supraveghere, Date raportate pana la data de 20 septembrie 2020 6](#_Toc52184708)

[Figura 6 – Ponderea cazurilor si deceselor confirmate, Sursa: INSP - Centrul National de Supraveghere si Control al Bolilor Transmisibile, Covid 19 Raport saptamanal de supraveghere, Date raportate pana la data de 20 septembrie 2020 6](#_Toc52184709)

1. Sursa date: site web https://stirioficiale.ro/informatii/buletin-de-presa-26-septembrie-2020-ora-13-00 [↑](#footnote-ref-1)
2. http://www.ms.ro/wp-content/uploads/2020/04/Recomand%C4%83ri-privind-practica-radiologic%C4%83-%C3%AEn-rela%C8%9Bie-cu-infec%C8%9Bia-SARS-CoV-2-REVIZIA-1.pdf [↑](#footnote-ref-2)
3. https://www.cnscbt.ro/index.php/informatii-pentru-populatie/1743-curatarea-si-dezinfectarea-suprafetelor-din-mediul-inconjurator/file [↑](#footnote-ref-3)